CELEX: 52011DP0278
Language: lv
Date: 2011-06-23 00:00:00
Title: Pieprasījums atcelt Adrian Severin deputāta imunitāti Eiropas Parlamenta 2011. gada 23. jūnija lēmums par pieprasījumu atcelt Adrian Severin deputāta imunitāti (2011/2070(IMM))

18.12.2012   
            
            
               LV
            
            
               Eiropas Savienības Oficiālais Vēstnesis
            
            
               CE 390/67
            
         Ceturtdiena, 2011. gada 23. jūnijsPieprasījums atcelt Adrian Severin deputāta imunitāti
   P7_TA(2011)0278
   Eiropas Parlamenta 2011. gada 23. jūnija lēmums par pieprasījumu atcelt Adrian Severin deputāta imunitāti (2011/2070(IMM))
   2012/C 390 E/09
   
      Eiropas Parlaments,
   
               —
            
            
               ņemot vērā Adrian Severin deputāta imunitātes atcelšanas pieprasījumu, ko Valsts korupcijas apkarošanas departaments (Rumānijas Augstākajai kasācijas un justīcijas tiesai piesaistītā Prokuratūra) nosūtīja 2011. gada 5. aprīlī un kas paziņots 2011. gada 6. aprīļa plenārsēdē,
            
         
               —
            
            
               pēc Adrian Severin uzklausīšanas 2011. gada 23. maijā saskaņā ar Reglamenta 7. panta 3. punktu,
            
         
               —
            
            
               ņemot vērā 9. pantu 1965. gada 8. aprīļa Protokolā par privilēģijām un imunitāti Eiropas Savienībā, kā arī 6. panta 2. punktu 1976. gada 20. septembra Aktā par Eiropas Parlamenta deputātu ievēlēšanu tiešās vispārējās vēlēšanās,
            
         
               —
            
            
               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra un 2010. gada 19. marta spriedumus (1),
            
         
               —
            
            
               ņemot vērā Rumānijas konstitūcijas 72. panta 2. punkta noteikumus,
            
         
               —
            
            
               ņemot vērā Rumānijas Kriminālkodeksa 4. panta noteikumus, saskaņā ar kuriem Rumānijas krimināltiesību aktus piemēro par noziedzīgiem nodarījumiem, kas izdarīti ārpus Rumānijas teritorijas, ja noziedzīgo nodarījumu izdarījis Rumānijas pilsonis vai persona, kas nav Rumānijas pilsonis, bet kuras dzīvesvieta ir Rumānija,
            
         
               —
            
            
               ņemot vērā Reglamenta 6. panta 2. punktu un 7. pantu,
            
         
               —
            
            
               ņemot vērā Juridiskās komitejas ziņojumu (A7-0242/2011),
            
         
               A.
            
            
               tā kā Rumānijas Valsts korupcijas apkarošanas departaments ir pieprasījis Eiropas Parlamenta deputāta Adrian Severin deputāta imunitātes atcelšanu, lai Rumānijas Prokuratūra varētu veikt nepieciešamo izmeklēšanu un vērst tiesiskas darbības pret Adrian Severin, pieprasīt viņa dzīvesvietas vai biroju kratīšanu un veikt datora pārbaudes vai jebkādu citu elektronisko meklēšanu, kas varētu būt nepieciešama, ierosināt krimināllietu pret A. Severin par pasīvas korupcijas darbībām un/vai ietekmes ļaunprātīgu izmantošanu, vai par jebkādu citu juridisko kvalifikāciju, ko attiecībā uz iespējamo(-iem) nodarījumu(-iem) varētu noteikt kompetentās krimināltiesas;
            
         
               B.
            
            
               tā kā Adrian Severin deputāta imunitātes atcelšana attiecas uz iespējamiem ar korupciju saistītiem nodarījumiem, uz kuriem attiecas Rumānijas Likuma Nr. 78/2000 6. pants saistībā ar Kriminālkodeksa 254. pantu (korupcija) un 257. pantu (ietekmes ļaunprātīga izmantošana) un ar Likuma 78/2000 81. panta b) punktu;
            
         
               C.
            
            
               tā kā Eiropas Parlamentam nav jāsniedz atzinums par deputāta vainu vai nevainīgumu, nedz arī par to, vai viņam piedēvētā rīcība ir iemesls kriminālvajāšanas uzsākšanai;
            
         
               D.
            
            
               tā kā tādēļ konkrētajā gadījumā ir vēlams sniegt ieteikumu atcelt deputāta imunitāti,
            
         
               1.
            
            
               nolemj atcelt Adrian Severin deputāta imunitāti, kas neietver nekādus viņa personīgās brīvības ierobežojumus;
            
         
               2.
            
            
               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajām Rumānijas iestādēm un Adrian Severin.
            
         
      (1)  . Lieta Nr. 101/63 Wagner /Fohrmann un Krier, 1964, Recueil, 195. lpp., lieta Nr. 149/85 Wybot /Faure u. c., 1986, Recueil, 2391. lpp., lieta Nr. T-345/05 Mote /Parlaments, 2008, Judikatūras Krājums, II-2849. lpp., apvienotās lietas Nr. C-200/07 un C-201/07 Marra/De Gregorio un Clemente, 2008, Judikatūras Krājums, I-7929. lpp., un lieta Nr. T-42/06 Gollnisch/ Parlaments (OV C 134, 22.5.2010., 29. lpp.).